Diari Oficial de la Generalitat Valenciana


Sumari del DOGV 3652, del 24-12-1999 (1999/10578)

Informació pública del projecte d’urbanització de la unitat d’execució única Hort del Fariner del programa d’actuació integrada Massarrojos.
--------------------------------------------------------------------------------------------------------------------------------------------

### Dades del document

Número de DOGV
:   3652

Data del DOGV
:   24-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10338


Organisme emissor
:   Ajuntament de València

Tipus de document
:   Anunci

Informació pública del projecte d'urbanització de la unitat d'execució única Hort del Fariner del programa d'actuació integrada Massarrojos. [1999/A10266]
  
La Comissió de Govern, en la sessió ordinària del dia 12 de novembre de 1999, va acordar el que segueix:
  
«Vista la sol·licitud formulada pel senyor Luis Felipe Rodríguez Oliete, en representació de la mercantil Hogares Urbanos, SL; vistos els informes de Transport, Circulació, Cicle Integral de l'Aigua, Ocoval, Enllumenat, Jardineria i Paisatge, Prevenció d'Incendis i Projectes Urbans, així com la Secció d'Obres de Coordinació i vist que s'han complit les disposicions vigents, s'acorda:
  
Primer
  
Aprovar el projecte d'urbanització de la unitat d'execució única Hort del Fariner Massarrojos, presentat per l'entitat mercantil Hogares Urbanos, SL, subjecte a les condicions que s'especifiquen en els informes del Servei de Transports i Circulació, Cicle Integral de l'Aigua, Ocoval, Oficina Tècnica d'Enllumenat, Jardineria i Paisatge i Projectes Urbans, la fotocòpia dels quals s'adjunta en els epígrafs I, II, III, IV, V, VI i VII.
  
Segon
  
Publicar en el Diari Oficial de la Generalitat Valenciana aquest acord de conformitat amb el que disposa l'article 34 de la Llei 6/1994, Reguladora de l'Activitat Urbanística.
  
Contra l'acte administratiu més amunt transcrit, el qual és definitiu en la via administrativa, i d'acord amb les disposicions establides en la Llei Reguladora del Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, podreu interposar un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte objecte de recurs, dins el termini d'un mes comptador des de l'endemà de la recepció de la present notificació.
  
Transcorregut un mes des de l'endemà de la interposició del recurs de reposició sense que haja estat resolt, podeu entendre que ha sigut desestimat i interposar un recurs contenciós administratiu davant del Jutjat de la Jurisdicció Contenciosa Administrativa de València, dins del termini de sis mesos.
  
b) Recurs contenciós administratiu davant del Jutjat de la Jurisdicció Contenciosa Administrativa de València, dins del termini de dos mesos comptadors des de l'endemà de la recepció de la present notificació.
  
Tot això sense perjudici que pugueu fer ús de qualsevol altre recurs o acció que estimeu procedent.
  
València, 24 de novembre de 1999.- El secretari general (p. a.): Enrique Encarnación Tarazona.»
  
Informe del projecte d'urbanització de la unitat d'execució única Hort del Fariner Massarrojos presentat per Hogares Urbanos, SL.
  
Vistos els informes emesos pels serveis que en el seu moment van emetre sobre l'avantprojecte d'urbanització i examinada en el seu conjunt la documentació presentada, es proposa l'aprovació del projecte d'urbanització amb la condició que es disposen les esmenes tècniques que s'especifiquen i l'obligació de l'adjudicatari que queden realitzades.
  
Epígraf I. Servei de Circulació i Transports
  
Amb referència a l'informe anterior d'aquest servei, s'han eixamplat amplàries de vorera dels carrers Ana María Anaya i María Antonia Ibáñez, eliminant-se el problema creat per l'ordenació proposada, en deixar els carrers de sentit únic.
  
Caldria solucionar l'estrenyiment de la vorera del carrer María Antonia Ibáñez produït pel buit de contenidors col·locant-los a la calçada, ja que es permetrà l'aparcament en cordó (se solucionarà en obra per consulta a Residuos Sólidos.)
  
Caldrà trametre una còpia del projecte d'urbanització a la Diputació Provincial de València per a sol·licitar la corresponent autorització d'execució d'obres.
  
Epígraf II. Cicle Integral de l'Aigua
  
1. Planificació i Projectes.
  
Informe que aquesta secció no presenta inconvenients tècnics en què s'executen les obres tal com han sigut projectades.
  
2. Aigües.
  
S'accepta, respecte de l'informe inicial, que la canonada que en el projecte d'urbanització considera per EL, actue com a xarxa general interior (a la manera de muntant en un edifici), situant-se els comptadors domiciliaris en fornícula a la façana de l'habitatge cap a EL. Aquest disseny comporta que aquesta canonada només tindrà una connexió sobre la xarxa general de distribució de subministrament, que discorre per vials públics, no podent tancar la malla amb aquesta xarxa pública.
  
Epígraf III. Oficina Tècnica d'Enllumenat
  
Que el projecte d'instal·lació d'enllumenat públic s'ajusta a les normes de l'ajuntament i a l'informe d'aquesta secció de data 1 d'abril de 1999.
  
Es comunicarà amb 30 dies d'antelació l'inici de les obres, a fi de designar inspectors d'obres. Una vegada finalitzada la instal·lació, l'urbanitzador li ho comunicarà al Departament d'Enllumenat d'aquest ajuntament i, amb la prèvia presentació de l'autorització de posada en servei o lliurament, diligenciat pels serveis territorials d'Indústria, el personal de manteniment d'enllumenat d'aquest ajuntament procedirà a realitzar la connexió a les xarxes d'enllumenat públic.
  
El projecte presentat d'enllumenat no està visat pel col·legi oficial; per això, abans de la seua execució, haurà d'aportar un projecte visat, que podrà ser una còpia del que es presente en Indústria per a la seua legalització.
  
Epígraf IV. Jardineria i Paisatge
  
Que aquest es considere conforme per part del Servei de Jardineria i Paisatge.
  
- Caldrà esmenar mitjançant obra les següents mancances:
  
1. A l'alineació del vial interior, falta una boca de reg, que s'ubicarà al final d'aquella, a la zona del Centre de Transformació.
  
2. El diàmetre del tub de P. E. per a boques de reg a les alineacions exteriors haurien de ser de 50 mil·límetres (carrer Ana María Anaya, María Antonia Ibáñez), i el de gota a gota de 32 mil·límetres.
  
3.Caldrà disposar dos comptadors en cada connexió de servei, un de 25 mil·límetres per a la xarxa de boques de reg i un de 15 mil·límetres per a xarxa de gota a gota (total 4 comptadors).
  
4. Les unitats de Cupressus Sempervivens Stricta hauran de ser de 3 a 3,5 metres d'alçària.
  
Epígraf V. Projectes Urbans
  
Quant al compliment de les indicacions de l'informe de 20 d'abril de 1999, que sobre l'avantprojecte va emetre aquest servei, s'exposa el següent:
  
1. S'ha resolt satisfactòriament la intersecció entre els carrers Rocafort i Ana María Anaya. En qualsevol cas, com s'indica en l'informe (20 d'abril de 1999) d'aquest servei, el projecte d'urbanització haurà de trametre's a la Diputació Provincial de València per a sol·licitar la corresponent autorització d'execució d'obres.
  
2. Les amplàries de vorera i calçada als vials per a urbanitzar s'adapten al que estableixen els informes municipals. S'inclou la proposta de disposar escossells a les voreres d'ambdós vials. S'han substituït els sentits de circulació dobles per un únic sentit.
  
3. El clavegueram. S'han presentat càlculs justificatius del col·lector en l'espai lliure interior com es va sol·licitar en l'informe. La solució aportada per al traçat de la xarxa de sanejament exterior difereix de la de l'avantprojecte.
  
4. No consta en la documentació revisada una justificació de definició de la xarxa elèctrica, que es reflecteix únicament en el plànol número 8 del traçat de la xarxa de tensió mitjança.
  
5. Tampoc consta en aquesta documentació l'estudi de Seguretat i Salut, el qual apareix en el pressupost de la urbanització amb la seua valoració corresponent. Una cosa semblant ocorre amb el control de qualitat: es fa una referència en un annex del projecte, sense justificar la valoració realitzada, cosa que no es pot considera com un estudi de control de qualitat.
  
Epígraf VI. Prevenció d'Incendis
  
Vista la documentació presentada per l'interessat, cal informar, en matèria competencial d'aquest servei, que no hi ha cap inconvenient a accedir al que s'ha sol·licitat.
  
Epígraf VII. Ocoval
  
Vistes les previsions d'ubicació de canalitzacions en vorera i calçada, entén que seran correctes, sent necessari coordinar, en qualsevol cas, les seues dimensions amb les companyies subministradores de serveis públics (Cegas, Aguas de Valencia, Iberdrola i Telefónica).
  
Aclariments: respecte dels apartats anteriors, el tècnic que signa ha d'indicar el que segueix:
  
- Hi ha el projecte d'enllumenat Projecte d'Instal·lació Elèctrica en Baixa Tensió per a Ampliació d'Enllumenat Públic. Autor: Gabinete Técnico de Ingeniería i Gestión, SL.
  
- Hi ha un conveni per al subministrament elèctric per a la unitat d'actuació Hort del Fariner, proposat per Iberdrola per a Hogares Urbanos, SL, referència d'Iberdrola 1.140/4264 CQ-9924/1, data 7 d'abril de 1998, i un esborrany de contracte de subministrament de 293,7 Kw., entre les entitats adés esmentades.
  
- Respecte del clavegueram, hi ha un informe favorable del Servei del Cicle Integral de l'Aigua. En la documentació complementària s'adjunta un contracte de compravenda i servitud, per a autoritzar, entre altres assumptes: concedir a Hogares Urbanos, SL, dret de pas pe a la conducció subterrània de clavegueram i pas de línia aèria elèctrica i col·locació del pal de línia que travessa una propietat exterior a l'àmbit d'actuació.
  
- Igualment, hi ha acords amb les companyies d'Aguas de Valencia i Telefónica per a la instal·lació de les canalitzacions de serveis particulars.
  
- S'adjunta una sol·licitud d'informació a Confederació Hidrogràfica del Xúquer respecte a l'existència de zones amb risc d'inundació (vegeu programa 8/15), per la seua proximitat a una zona inundable. S'aporta la resposta de la Confederació Hidrogràfica del Xúquer i en l'annex 5 del projecte (zona hidrològica) s'aporta un plànol amb la indicació exacta de la unitat d'execució respecte de les zones inundables i els seus graus de riscos d'inundació. En la documentació gràfica (plànol 12) es justifica que la zona que es pretén urbanitzar és de «risc baix» d'inundació (<0,80 m 500 anys).
  
- S'adjunta un estudi geotècnic (laboratori acreditat per la COPUT), incloent-se les conclusions en l'annex 3 del projecte d'urbanització.
  
- En un projecte independent es presenta l'estudi de Seguretat i Salut, que es considera complet i correcte, signat per aparellador número 988.
  
- Respecte del control de qualitat, es presentar una proposta de programació de control de qualitat, proposada i pressupostada per un laboratori acreditat, en què es preveu un assaig sobre les següents unitats d'obra:
  
· Superfície d'assentament (esplanada).
  
· Farciment de tot-u artificial.
  
· Farciment amb material de préstec.
  
· Asfalt.
  
· Voral 20 x 30 x 50 i 10 x 20 x 50.
  
· Rigola.
  
· Rajola hidràulica 20 x 20.
  
· Rajola hidràulica 40 x 40.
  
· Formigó en sabates.
  
Caldrà ampliar el control de qualitat a la base de formigó H-125, utilitzat en voreres i calçades, determinant: assentament en con d'Abrans i resistència a compressió als 28 dies amb un mínim de 10 assajos. Igualment, s'augmentaran els assajos de tot-u artificial de determinació de la compactació mitjançant l'índex de Proctor modificat de 2 a 10 assajos.
  
Segons el certificat del secretari adjunt de l'Ajuntament de València, Pedro García Rabasa, no s'han presentat reclamacions al Registre General d'aquest ajuntament. Per tot el que s'ha esmentat anteriorment, els tècnics que signen entenen que es poden prosseguir els tràmits per a l'aprovació del projecte d'urbanització de la unitat d'execució única Massarrojos amb les següents condicions per a executar en obra.
  
Conclusions:
  
1. Caldrà solucionar l'estrenyiment de la vorera del carrer María Antonia Ibáñez produït pel buit de contenidors, col·locant-los a la calçada i abalisant-los.
  
2. Caldrà trametre una còpia del projecte d'urbanització a la Diputació Provincial de València per a sol·licitar la corresponent autorització d'execució d'obres al seu àmbit.
  
3. La canonada de subministrament d'aigua potable que discorre per l'interior de l'E.L. només tindrà una única connexió a la xarxa general de distribució de subministrament, no podent tancar en malla i quedant aquesta canonada com a particular.
  
4. Abans de l'inici d'obres, s'entregarà un joc complet de projectes (Urbanització, Enllumenat i Seguretat i Salut) visats pels col·legis oficials corresponents.
  
5. Es col·locarà una boca de reg més al vial interior, al costat del Centre de Transformació. El diàmetre dels tubs de P.E. per a reg serà de 50 mil·límetres i per a gota a gota de 32 mil·límetres. En cada connexió de servei (dues) s'instal·laran dos comptadors, un de 25 mil·límetres per a reg i un altre de 15 mil·límetres per a gota a gota, i les unitats de Cupressus Semprevivens Stricta hauran de ser de 3,5 metres d'alçària.
  
6. Caldrà ampliar el control de qualitat del formigó fins a un mínim de 10 famílies d'assajos. Igualment, s'ampliarà el nombre d'assajos del tot-u artificial i de la seua compactació a un mínim de 10 assajos.
  
València, octubre de 1999.- El cap de la Secció d'Obres d'Urbanització: Fernando Risueño Cardoso. El cap del Servei de Coordinació d'Obres Via Pública i Manteniment Infraestructures: Enrique Encarnación Tarazona.